বাঙালী মুসলমানদের অধঃপতনের বড় কারণ,তাদের উপর ইসলামের শত্রুপক্ষের দীর্ঘকালীন শাসন।সেটি ঘটেছে মুসলমানদের সামরিক শক্তিহ্রাসের কারণে। গরুভেড়া ঘরে একদিন অবস্থান নিলে বিস্তর মলমূত্র রেখে যায়। বাংলাদেশের বুকে সাম্রাজ্যবাদী শত্রুদের শাসন ১৯০ বছরের। শত্রুপক্ষের এত দীর্ঘকাল ব্যাপী দখলদারি বিশ্বের আর কোন মুসলিম দেশে আসেনি। তাদের প্রত্যক্ষ শাসন শেষ হলেও ধর্মবিরোধী দর্শন,কুফরি আইন,ব্যভিচারের সংস্কৃতি, পতিতাবৃত্তি,সূদভিত্তিক অর্থনীতির ন্যায় আবর্জনার দখলদারি আজও শেষ হয়নি।দিন দিন সেটি বরং বর্বরতর হচ্ছে।সে বর্বরতার হিংস্র রূপটি হলো,দেশে জিহাদ বিষয়ক বই যেমন বাজেয়াপ্ত হচ্ছে,তেমনি আলেমদের হত্যা বা কারারুদ্ধ করা হচ্ছে। দখলদারি বেড়েছে সাম্রাজ্যবাদী শক্তির প্রশ্রয়পুষ্ট সেক্যুলারিস্ট দাসদের।এমন দাসদের উৎপাদন নিয়ে মিশরে ব্রিটিশ শাসনের খলিফা লর্ড ক্রমার বলেছিলেন,মুসলিম দেশে সমচেতনার একটি শ্রেণী গড়ে না উঠা পর্যন্ত কোন মুসলিম ভূমির স্বাধিনতা দেয়ার প্রশ্নই আসে না।বাংলাদেশের ন্যায় মুসলিম দেশগুলিতে কুফরি আইন,সূদী ব্যাংক, পতিতাবৃত্তির ন্যায় ব্যাভিচারের সংস্কৃতি বলবৎ রেখেছে তো এই সম-চেতনার দাসশ্রেণী। ঔপনিবেশিক শাসকদের ন্যায় এরাও যে ইসলামের শত্রু শক্তি তা নিয়ে কি সন্দেহ থাকে?